NAGY BÖGÖ AVALDAS LOO “KAUNIM KAHEKESI” KOOS MUUSIKAVIDEOGA
Trad-indie-pop-ansambel Nagy Bögö avaldas muusikavideo “Kaunim kahekesi”. Lugu pärineb nende sel reedel ilmuvalt täispikalt albumilt “Erinevad maailmad”.
“”Kaunim kahekesi” on ühe armastuse lugu. Kui keskenduda vaid loo tekstile, võiks arvata, et tegemist on lihtsalt nunnu armastuslooga. Video aga loob kujutluspildi sellest, mis toimub tegelikult armunute sisemuses,” sõnab Nagy Bögö laulja ja kitarrist Jaan-Eerik Aardam.
“Kaunim kahekesi” tekst on pärimuslik, muusika on loonud Jaan-Eerik Aardam. Video teostas Nojah Film – Jürgen Volmer, Mihkel Kuusk, Johanna Mägin. Osades Kristi Kimmel ja Rainer Elhi.
“Kaunim kahekesi” on esimene lugu “Erinevad maailmad” albumi III osast. Täispikk album ilmub 21. mail.